Acidum adipatum
Si substantiam crassam quaeris, vide pingue. Acidum adipatum in biochemia est acidum carboxylicum (R-C(=O)OH) cum catena chemica longa aliphatica vel saturata vel non saturata. In natura plerisque acidorum adipatorum numerus atomorum est 4–28. In organismo acida adipata in coniunctione per esterem cum triglycerido vel phospholipido vel cholesterolo inveniuntur. Per quemque modum acida adipata non solum fontes et nutrimenta sed etiam partes et structurae sunt cellularum. Effectus sanitarii acidorum adipatorum argumentum disputationum vividarum est. Numerus E acidorum adipatorum est 570 (antiagglutinantes in alimentis).